I Call Your Name (Beatles-sang)

«I Call Your Name» er en sang skrevet av Lennon/McCartney som først ble gitt ut 26. juli 1963 som B-side til singlen «Bad to Me» med Billy J. Kramer with the Dakotas. Drøyt syv måneder senere ble den innspilt med The Beatles.

 Bakgrunn 

John Lennon og Paul McCartney skrev «I Call Your Name» sammen hjemme hos Lennons tante i Liverpool. Sangen var mest Lennons ide, og McCartney reflekterte i etterkant over hvorvidt strofer som eksempelvis «I call your name, but you're not there» var myntet på Lennons foreldre som sviktet ham som barn, hvorpå tanten måtte forsørge og oppdra gutten.Miles, Barry (1997). Paul McCartney: Many Years From Now. New York: Henry Houston, Texas, USA: Holt and Company. ISBN 0-8050-5249-6 s. 46

 Billy J. Kramer with the Dakotas' versjon 

George Martin var produsent for denne innspillingen, og spilte muligens piano på innspillingen som foregikk 27. juni 1963 i Abbey Road Studios. Tilstede i studio var forøvrig også McCartney.Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 41

 PersonellWebside om The Dakotas 

Billy J. Kramer: vokal
Mike Maxfield: sologitar
Robin McDonald: rytmegitar
Ray Jones: bass
Tony Mansfield: trommer
George Martin: piano (?)

 The Beatles' versjon 

The Beatles' tidsplan våren 1964 var så stram at de måtte ta søndager til hjelp. Det måtte de 1. mars 1964, da de spilte inn «I'm Happy Just to Dance with You», «Long Tall Sally» og «I Call Your Name». Gruppen spilte inn syv tagninger med grunnkomp, hvorpå Lennon la på enda et vokal innslag og Ringo Starr slo på en kubjelle. Siden det finnes to varianter av George Harrisons gitarintro, tyder det på at han spilte inn to spor med sin gitar. Han brukte 12-strengers Rickenbacker. I instrumentalpartiet gikk de fra vanlig 4/4 over til ska. Denne taktformen hadde sin opprinnelse fra Jamaica.Turner, Steve (2009) The Stories Behind the Songs 1962 – 1966, Carlton Books Limited ISBN 978-1-847-32267-8 s. 64/65 Tagning syv ble mest vellykket bortsett fra instrumentalpartiet som de klippet sammen fra tagning 5.Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 41

Siden «I Call Your Name» lignet en del på «You Can't Do That» (mye grunnet av begge sanger har kubjelle i arrangementet), ble det bestemt at førstnevnte ikke skulle inkluderes på det kommende albumet A Hard Day's Night.MacDonald, Ian (2005). Revolution in the Head: The Beatles' Records and the Sixties (andre utgave). London: Pimlico. ISBN 1-844-13828-3 s. 89 I USA ble sangen utgitt 10. april 1964 på albumet The Beatles' Second Album.Spitz, Bob (2005). The Beatles The Biography. USA: Back Bay Books. ISBN 0-316-01331-5 s. 960 I Storbritannia ble den utgitt 19. juni 1964 på EP'n Long Tall Sally.Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 200

 Personell 

John Lennon: rytmegitar, vokal
Paul McCartney: bass
George Harrison: sologitar
Ringo Starr: trommer, kubjelle

 Andre albumutgivelser hvor «I Call Your Name» er inkludert 

Rock and Roll Music – utgitt 7. juni 1976.
Past Masters 1 – utgitt 7. mars 1988.

 Forskjellige varianter av «I Call Your Name» 

The Beatles' Second Album – kubjella starter i første vokalstrofe.
Long Tall Sally (britisk EP) – liten forskjell i gitarintro og kubjella starter likt med kompet.
Rock and Roll Music – lik gitarintro som The Beatles' Second Album, mens kubjella starter etter første vokalstrofe.

 «I Call Your Name» versjoner fremført i BBC RadioLewisohn, Mark (1992). The Complete Beatles Chronicle: The Definitive Day-By-Day Guide To The Beatles' Entire Career. London: Pyramid Books. ISBN 1-855-10021-5 s. 356 
 Programtittel:  Innspillingsdato:  Kringkastet: Saturday Club  31. mars 1964  4. april 1964

 Ringo Starrs versjon 

I forbindelse med 9. oktober 1990 (som ville vært Lennons 50-årsdag dersom han ikke ble skutt ti år tidligere), spilte Ringo Starr inn en versjon av «I Call Your Name» som en hyllest til sin avdøde venn. Han hadde med seg Jeff Lynne (rytmegitar, kor), Tom Petty (bass, kor), Jim Keltner (kubjelle) og Joe Walsh (sologitar). Starr spilte trommer og sang. Men først fortalte han litt om sitt forhold til Lennon. Opptaket har bare blitt vist på TV, hvilket innebærer at det ikke har blitt utgitt offentlig på album, video, DVD eller Blu-ray.http://www.beatlesebooks.com/i-call-your-nameRingo Starr fremfører «I Call Your Name» i 1990

 Forskjellige sanger med tittelen «I Call Your Name» 

 Artist/Gruppe  Album  Utgivelseår Roxette  Pearls of Passion  1986 Johnny Clegg  Shadow Man  1988 a-ha  East of the Sun, West of the Moon  1990 

Det eneste disse tre sangene har til felles, er tittelen. Ellers er de helt forskjellige melodier og har ingen ting med Lennon/McCartney-komposisjonen å gjøre.

Referanser

Kategori:The Beatles-sanger
Kategori:Sanger skrevet av Lennon/McCartney
Kategori:Sanger fra 1963
Kategori:Singler fra 1963